**Josef Hickersberger** (s. 27. huhtikuuta 1948) on itävaltalainen jalkapallovalmentaja ja entinen keskikenttäpelaaja.

Ura pelaajana
-------------

Hickersberger aloitti peliuransa SK Amstettenin juniorijoukkueessa 1960. 18-vuotiaana nuorukaisena hän siirtyi 1966 suurseura Austria Wienin. Hän edusti seuraa kaikkiaan kuusi kautta ja pelasi joukkueen paidassa 111 ottelua tehden niissä 28 maalia. Itävallan maajoukkueessa Hickersberger debytoi vuonna 1968. Hän oli mukana Itävallan joukkueessa MM-kisoissa 1978, kun Itävalta kaatoi 2.kierroksella Saksan 3–2. Hickersberger lopetti maajoukkueuransa kyseisiin kisoihin.

Seuratasolla Hickersberger jatkoi MM-kisojen jälkeen uraansa SSW Innsbruckissa, jonka kanssa hän voitti Itävallan Cupin vuonna 1979. Uransa viimeisen suuren voittonsa hänsaavutti Rapid Wienissä 1982, kun seura voitti Itävallan mestaruuden. Hickersberger lopetti uransa WSW Traisenin pelaajavalmentajana 1986.

### Meriitit pelaajana

* Itävallan mestaruus (3): 1969, 1970, 1982
	+ Hopeaa 1972
* Itävallan Cup (3): 1967, 1971, 1979
* MM-kilpailut 1978: 2.kierros

Ura valmentajana
----------------

Hickersberger aloitti valmennusuransa pelaajavalmentajana amatööriseura Badener AC:ssa 1984. Vuonna 1986 hän toimi SV Forchtensteinin ja WSW Traisenin valmentajana. 1987 hän nousi Itävallan alle 21-vuotiaiden maajoukkueen peräsimeen. Ernst Happelin ja Erich Ribbeckin kieltäydyttyä Itävallan maajoukkuevalmentajan pestistä nousi 39-vuotias Hickersberger nuorimpana Itävallan maajoukkueen päävalmentajaksi joulukuussa 1987. 

Hickersbergerin johdolla Itävalta selviytyi MM-kisoihin 1990. Italian nurmilla itävaltalaiset onnistuivat voittamaan alkulohkossaan vain Yhdysvallat, joten kisat päättyivät lohkovaiheen jälkeen. Hickersberger jätti tehtävänsä syyskuussa 1990.

Maajoukkuepestin jälkeen Hickersberger kokeili siipiään Saksan Bundesliigassa, kun hän tammikuussa 1991 siirtyi Fortuna Düsseldorfin peräsimeen. Hän kuitenkin jätti tehtävänsä huonojen esitysten vuoksi syyskuussa 1991.

Parin vuoden tauon jälkeen Hickersberger palasi valmennustehtäviin ja luotsasi kaudella 1993–94 Austria Wienin Itävallan cup-mestariksi. Seuraavina vuosina Hickersberger valmensi Lähi-idässä toimien lyhyen aikaa myös Bahrainin maajoukkueluotsina.

Hickersberger palasi kotimaahansa kesällä 2002 ja siirtyi Rapid Wienin päävalmentajaksi. Hänen johdollaan joukkue voitti mestaruuden kaudella 2004–05 ja selvisi myös Mestarien liigan lohkovaiheeseen. Hän jätti tehtävänsä joulukuussa 2005 siirtyäkseen Itävallan maajoukkueen päävalmentajaksi. 

Itävallan EM-kisat kotiareenoilla päättyivät odotetusti jo lohkovaiheeseen, mutta Itävallan peliesitys oli positiivinen. Itävallan ainoa piste tuli 1–1 tasapelillä Puolaa vastaan. Kisojen jälkeen Hickersberger ilmoitti eroavansa, mutta pelaajat saivat suostuteltua hänet jatkamaan. Viisi päivää myöhemmin hän kuitenkin ilmoitti uudelleen jättävänsä tehtävät vedoten väsymykseen ja uupumukseen. 

Joulukuussa 2008 Hickersberger palasi valmennustehtäviin allekirjoitettuaan kesään 2009 ulottuvan sopimuksen arabiemiraattilaisen Al-Wahdan kanssa.  Hänen johdollaan Al-Wahda menestyi hyvin ja Hickersberger jatkoi seurassa aina kesään 2010 saakka juhlien Arabiemiirikuntien mestaruutta. Kesäkuussa 2010 hän siirtyi Bahrainin maajoukkueen päävalmentajaksi.  Pesti jäi kuitenkin lyhyeksi, sillä jo lokakuussa hän siirtyi takaisin Al-Wahdan peräsimeen. 

Hickersbergerin johdolla Al-Wahda menestyi hyvin Arabiemiraattien sarjassa ja voitti 2011 supercupin. Hickersberg jätti seuran kauden 2011/12 päätteeksi.  Itävaltalainen palasi Al-Wahdan päävalmentajaksi kolmannen kerran huhtikuussa 2013.  Hän valmensi seuraa kauden kolmessa viimeisessä ottelussa. Kesällä 2013 hän jätti seuran. 

### Meriitit valmentajana

* Itävallan mestaruus: 2005
	+ Hopeaa 1994
* Itävallan Cup: 1994
* Itävallan Supercup: 1994
* Bahrainin mestaruus: 1996
* Qatarin mestaruus: 2002
* Egyptin Cup
	+ Hopeaa 1998
* Qatarin Cup: 2002
* Arabiemiirikuntien mestaruus: 2010

* Maailmanmestaruuskilpailut
	+ 1.kierros: 1990

Lähteet
-------

1. ↑  Hickersberger halusi päättää karhuntanssin
2. ↑  Ex-ÖFB-Coach Hickersberger wird Trainer in Abu Dhabi
3. ↑  Official: Josef Hickersberger Appointed Bahrain Coach
4. ↑  Hickersberger wieder bei Al Wahda
5. ↑  Al Wahda coach aims to leave UAE on a high
6. ↑  Returning Hickersberger gets to work at Al Wahda (Arkistoitu – Internet Archive)
7. ↑  Karel Jarolim named new Al Wahda coach


|  |  |  |
| --- | --- | --- |
| Edeltäjä:**Hermann Stessl** | **Austria Wienin päävalmentaja**1993–1994 | Seuraaja:**Egon Coordes** |

|  |  |  |
| --- | --- | --- |
| Edeltäjä:**Lothar Matthäus** | **Rapid Wienin päävalmentaja**2002–12/2005 | Seuraaja:**Georg Zellhofer** |

|  |  |  |
| --- | --- | --- |
| Edeltäjä:**Branko ElsnerAndreas Herzog** | **Itävallan maajoukkueen päävalmentaja**12/1987–9/19901/2006–6/2008 | Seuraaja:**Alfred RiedlKarel Brückner** |

|  |  |  |
| --- | --- | --- |
| Edeltäjä:**Jo BonfrereTiteBranko Ivanković** | **Al-Wahdan päävalmentaja**12/2008–201010/2010–20124–7/2013 | Seuraaja:**László BölöniBranko IvankovićKarel Jarolím** |

|  |  |  |
| --- | --- | --- |
| Edeltäjä:**Milan Máčala** | **Bahrainin maajoukkueen päävalmentaja**6–8/2010 | Seuraaja:**Salman Sharida** |

Itävallan joukkue – Jalkapallon EM-kilpailut 2008
1 Manninger |
2 Standfest |
3 Stranzl |
4 Pogatetz |
5 Fuchs |
6 Aufhauser |
7 Vastić |
8 Leitgeb |
9 Linz |
10 Ivanschitz |
11 Korkmaz |
12 Gercaliu |
13 Katzer |
14 Garics |
15 Prödl |
16 Patocka |
17 Hiden |
18 Kienast |
19 Säumel |
20 Harnik |
21 Macho |
22 Hoffer |
23 Özcan |
Valmentaja Hickersberger



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |